stanford-oval/wikipedia huggingface dataset:
Sibelius (juna)

Sibelius oli VR:n junavuoro Helsingistä Pietariin, Venäjälle. Junan pääteasema Pietarissa oli Suomen rautatieasema. Junat liikennöivät aamulla Venäjälle, ja illalla Suomeen. Juna pysähtyi matkan varrella Pasilassa, Tikkurilassa, Lahdessa, Kouvolassa, Vainikkalassa ja Viipurissa.
Kalusto oli suomalaista hieman Venäjän liikennettä varten muokattua IC-kalustoa. Sesonkiaikana käytettiin myös sinisiä vaunuja, joissa on ”Sibelius”-teksti. Erilaisten sähköjärjestelmien ja raideleveyden vuoksi veturi vaihdettiin Vainikkalan raja-asemalla ja Viipurissa.
Muut Suomen ja Venäjän välillä liikennöivät junat olivat venäläiset Repin (Pietariin) ja yöpikajuna Tolstoi (Moskovaan). Näissä junissa käytettiin Venäjän rautatieyhtiön kalustoa. Joulukuussa 2010 Sibelius ja Repin lopettivat liikennöinnin VR:n sekä Venäjän rautatieyhtiön perustaman Karelian Trains -yhtiön hankkiman uuden suurnopeusjunan Allegron myötä. Tolstoin liikennöinti Moskovaan sen sijaan jatkui, mutta sen liikennöinti keskeytettiin koronaviruspandemian vuoksi 2020. Maaliskuussa 2022 VR päätti toistaiseksi keskeyttää yhteydenpidon RŽD:n kanssa, kun Venäjä aloitti hyökkäyksensä Ukrainaan.
Venäläinen TšS6 (50E1) -sähköveturi Sibeliuksessa.
Sibelius-junan vaunu sisältä.
San Salvador (Bahama)

San Salvador
| --- | --- |
Sijainti:  San Salvador Bahama
Merialue:  Atlantti
Korkein kohta:  12  m 
Pinta-ala:  163 km²
| --- | --- |
Asukasluku:  930
Suurin kaupunki:  Cockburn Town
muokkaa - muokkaa wikitekstiä - muokkaa Wikidataa
San Salvador on saari Bahamalla. Eräiden historioitsijoiden mukaan saari olisi ensimmäinen saari, jolle Kristoffer Kolumbus rantautui vuonna 1492. Saaren pinta-ala on 163 neliökilometriä ja sitä asuttaa vajaa tuhat ihmistä. San Salvador muodostaa myös oman hallintoalueensa.
Vuonna 1492 Kolumbus rantautui saarelle, jota sen alkuperäisasukkaat Tainot kutsuivat nimellä Guanahani. Kolumbus itse nimesi saaren San Salvadoriksi, joka merkitsee "Pyhä Vapahtaja". Espanjalaiset orjuuttivat Bahamasaarten alkuperäisasukkaat ja kuljettivat heidät siirtokuntiinsa 1500-luvun aikana jättäen saaret asumattomiksi. Bahama siirtyi Englannin hallintaan 1600-luvulla, ja useat saarista saivat uuden nimen. Tätä saarta kutsuttiin vuoteen 1925 nimellä Watling, kunnes historioitsijat esittivät teorian Guanahanin sijainnista, minkä jälkeen saari nimettiin San Salvadoriksi.
Aiheesta muualla

Kuvia tai muita tiedostoja aiheesta San Salvador (Bahama) Wikimedia Commonsissa
Bahaman alueet
Acklins
Berrysaaret
Bimini
Black Point
Cat Island
Crooked Island
Etelä-Abaco
Etelä-Andros
Etelä-Eleuthera
Exuma
Freeport
Grand Cay
Green Turtle Cay
Harbour Island
Hope Town
Itä- Grand Bahama
Inagua
Keski-Abaco
Keski-Andros
Keski-Eleuthera
Long Island
Länsi- Grand Bahama
Mangrove Cay
Mayaguana
Moorensaari
New Providence
Pohjois-Abaco
Pohjois-Andros
Pohjois-Eleuthera
Ragged Island
Rum Cay
San Salvador
Spanish Wells
Sari Pajula

Sari Helena Pajula (18. syyskuuta 1960 Raahe – 26. marraskuuta 2022) oli kirjastotoimen asiantuntija, joka toimi Eduskunnan kirjaston johtajana.
Sari Pajula syntyi opettaja Jaakko Pajulan ja perushoitaja Kaija Laukan perheeseen. Hän valmistui yhteiskuntatieteiden maisteriksi Tampereen yliopistosta 1987 ja toimi yliopiston tutkijana 1987, Nurmijärven kunnankirjaston osastonjohtajana 1987–1988, Helsingin hovioikeuden kirjaston hoitajana  1988–1998 ja sisäministeriön informaatikkona 1998–2001. Eduskunnan kirjaston johtava tietoasiantuntija Pajula oli 2001–2007, kirjaston johtajaksi hänet nimitettiin 2007. Pajula jäi tehtävästä eläkkeelle keväällä 2017, tunnustuksena työstään hänelle myönnettiin hopeinen Henrik Schaumanin mukaan nimetty mitali.
Shanghai Daily

| Shanghai Daily |
| --- | --- |
Lehtityyppi:  sanomalehti
Julkaisija:  Wenhui-xinmin United Press Group
Perustettu:  lokakuu 1990
Kotikunta:  Shanghai
Kotimaa:   Kiina
Kieli:  englanti
Aiheesta muualla
OCLC
Kotisivu
Shanghai Daily on China Dailyn jälkeen Kiinan merkittävin englanninkielinen sanomalehti.
Aiheesta muualla

Moreover Techologies: [vanhentunut linkki] Shanghai Daily (uutisvirta) (englanniksi)
Shanghai Noon

| Shanghai Noon |
| --- | --- |

Ohjaaja:  Tom Dey
Käsikirjoittaja:  Alfred Gough Miles Millar
Tuottaja:  Jackie Chan Gary Barber Roger Birnbaum Wille Chan Jules Daly Ned Dowd Johnathan Glickman
Säveltäjä:  Randy Edelman
Kuvaaja:  Dan Mindel
Leikkaaja:  Richard Chew
Pääosat:  Jackie Chan Owen Wilson Lucy Liu Xander Berkeley Walton Goggins
Valmistustiedot
Valmistusmaa:  Yhdysvallat Hongkong
Tuotantoyhtiö:  Buena Vista Pictures Touchstone Pictures Spyglass Entertainment Birnbaum/Barber Productions Jackie Chan Films Limited
Levittäjä:  Walt Disney Studios Motion Pictures Netflix Disney+
Ensi-ilta:   26. toukokuuta 2000  10. marraskuuta 2000
Kesto:  110 minuuttia
Alkuperäiskieli:  englanti, mandariinikiina
Budjetti:  55 000 000 dollaria
Tuotto:  99 274 467 dollari
Seuraaja:  Shanghai Knights
Aiheesta muualla
IMDb 
Elonet
AllMovie
Infobox OKNimi-testi OK: 
Shanghai Noon on vuonna 2000 ensi-iltansa saanut western-komedia, jonka pääosia esittävät Jackie Chan ja Owen Wilson.
Elokuvan ensi-ilta Suomessa oli 10. marraskuuta 2000.
Elokuvan vastaanotto oli pääosin positiivinen. Elokuva-arvosteluja kokoavan Metacritic-sivuston mukaan elokuva sai kriitikoilta keskimäärin arvosanan 77/100. Esimerkiksi Washington Postin kriitikko Desson Howe piti elokuvan juonta "lapsellisen yksinkertaisena", mutta samaan aikaan todella hauskana. Howe kehui erityisesti Jackie Chanin ja Owen Wilsonin roolisuorituksia elokuvassa.
Näyttelijät

| 0 | 1 | 2 |
| --- | --- | --- |
|   Jackie Chan   | … |   Chon Wang / John Wayne   |
|   Owen Wilson   | … |   Roy O'Bannon   |
|   Lucy Liu   | … |   Princess Pei Pei   |
|   Brandon Merrill   | … |   Falling Leaves   |
|   Roger Yuan   | … |   Lo Fong   |
|   Xander Berkeley   | … |   Marshal Nathan Van Cleef    |
|   Jason Connery   | … |   Calvin Andrews   |
|   Walton Goggins   | … |   Wallace   |
Shanghai Dragons

| Shanghai Dragons |
| --- | --- |


Perustettu:  12. heinäkuuta 2017
Paikkakunta:  Shanghai, Kiina
Värit:                     
Sarja:  Overwatch League
Omistajat:  NetEase
Mestaruudet:  0
Shanghai Dragons (kiin. 上海龙之队; pinyin: Shànghǎi Lóngzhīduì) on kiinalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin heinäkuussa 2017 ja se on kotoisin Shanghaista. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistaa kiinalainen teknologiayhtiö NetEase.
Shanghai Dragons pitää hallussaan ammattilaisurheilujoukkueen pisintä tappioputken ennätystä 42 perättäisellä tappiolla.
Aiheesta muualla

Virallinen sivusto (Arkistoitu – Internet Archive) (englanniksi)
Serbiankielinen Wikipedia

Serbiankielisen Wikipedian logo.
Serbiankielinen Wikipedia (serb. Википедија) on Wikipedian serbiankielinen versio. Se on perustettu 16. huhtikuuta 2003.
Serbiankielinen Wikipedia on kirjoitettu osin kyrillisillä ja osin latinalaisilla aakkosilla, ja wikissä käytössä olevan automaattimuuntotyökalun ansiosta lukija voi halutessaan vaihdella kirjoitusjärjestelmää näiden välillä.
Tilastot

Yli 40 000 artikkelia (joulukuussa 2006)
Yli 50 000 artikkelia (30. elokuuta 2007)
Yli
665 764 (30.11.2022) artikkelia
San Jose Earthquakes

San Jose Earthquakes on yhdysvaltalainen jalkapalloseura, jonka joukkue pelaa Major League Soccer -liigassa. Sen kotipaikka on Kaliforniassa San Josén esikaupunkialueella sijaitseva Santa Clara. Seura kuuluu MLS:n läntiseen konferenssiin. Se on pelannut liigassa vuosina 1995–2005 ja uudestaan vuodesta 2008 alkaen. Seuran kotistadion on Santa Claran yliopiston kampuksella sijaitseva Buck Shaw Stadium.
Historia

Seura kuului MLS-liigan alkuperäisiin joukkueisiin vuodesta 1995 nimellä San Jose Clash. Ensimmäisessä ottelussaan se voitti D.C. Unitedin 1–0. Kaudeksi 2000 seura otti nimeksi San Jose Earthquakes. Se voitti MLS:n mestaruuden (MLS Cup) vuosina 2001 ja 2003, mutta kauden 2005 jälkeen, 15. joulukuuta, seuran omistaja Anschutz Entertainment Group ilmoitti siirtävänsä seuraa Houstoniin Teksasin osavaltioon seuraavaksi kaudeksi. Syynä oli uuden, ainoastaan jalkapallolle tarkoitetun, stadionin rakennushankkeen kaatuminen.
Toiminta, mukaan lukien pelaajat ja päävalmentaja Dominic Kinnear, siirrettiin Houstoniin, mutta MLS päätti että nimi Earthquakes sekä joukkueen värit ja logot sekä sen historia ja tulokset jäävät San Joséhen. Uuden seuran nimeksi otettiin ensin Houston 1836, myöhemmin Houston Dynamo.
18. heinäkuuta 2007 ilmoitettiin että San Jose Earthquakes palaa liigaan kaudeksi 2008.
Joukkue > Kokoonpano

Päivitetty: 3. elokuuta 2023
Aiheesta muualla

Kuvia tai muita tiedostoja aiheesta San Jose Earthquakes Wikimedia Commonsissa
San Jose Earthquakesin virallinen sivu
Sari Mullola

Sari Johanna Mullola (s. 10. heinäkuuta 1965 Isokyrö) on aktiiviuransa päättänyt suomalainen aitajuoksija. Hän edusti koko uransa ajan Kyrön Voimaa ja hänen valmentajanaan toimi Erik Gustafsson. Kalevan kisoista Mullola saavutti pronssia 100 metrin aitajuoksussa vuonna 1986. Virallisissa kilpailuissa hän ei ole esiintynyt vuoden 1987 jälkeen.
Series 80

Series 80 (lyhennettynä S80, ennen Crystal) on Nokian 3. ja 4. polven kommunikaattoreiden käyttämä Symbian OS-käyttöjärjestelmä ja sen käyttöliittymä.
Alusta on avoin siten, että sille voi asentaa kolmannen osapuolen tekemiä ohjelmia.
Series 80 alustan matkapuhelimille on yhteistä mm. 640 x 200 pikselin kokoinen näyttö, QWERTY-näppäimistö ja avattava kansi. Tätä ohjelmistoalustaa käyttäviä laitteita ovat Nokia 9210 Communicator, Nokia 9210i Communicator, Nokia 9500 Communicator, Nokia 9300 ja Nokia 9300i.
Nokia 9300i vuonna 2005 on viimeinen Series 80 puhelin. Nokia E90 käyttää Series 60:tä Series 80:n sijaan.
Laitteet

Series 80 laitteet versioineen:
Nokia 9210 (S80 v1.0)
Nokia 9210i (S80 v1.0)
Nokia 9290 (S80 v1.0)
Nokia 9300 (S80 v2.0)
Nokia 9300i (S80 v2.0)
Nokia 9500 Communicator (S80 v2.0)
Serieteket (Oslo)

Deichmanin kirjaston sarjakuvayksikkö Serieteket sijaitsee Grünerløkan lähikirjastossa Schoun aukiolla.
Serieteket on Oslon kaupunginkirjaston Deichmanin kirjaston yksikkö, joka on erikoistunut sarjakuviin. Se on alan keskuskirjasto Norjassa. Yksikössä on laaja kokoelma sekä norjalaisia että ulkomaisia sarjakuvia ja aihetta käsittelevää kirjallisuutta.
Kirjaston tehtävänä on toimia sarjakuvantekijöiden, tutkijoiden, opiskelijoiden ja kirjastonhoitajien keskuksena ja se edistää alan informaatiota, tietoa ja tutkimusta samoin kuin sarjakuvien käyttöä pedagogisena työkaluna. Se myös kokoaa ja säilyttää mahdollisimman laajasti Norjassa tehtyjä sarjakuvia. Serieteketin alaan kuuluvat Oslo Comics Expo, Sproingprisen ja Norsk Tegneserieforum.Forum.
Sijainnit

Serieteket sijaitsee kolmessa eri lähikirjastossa:
Deichman Grünerløkka
Deichman Bredtveit
Deichman Oslon vankila
Käännös suomeksi
Sesshō ja kanpaku

Sesshō (jap. 摂政) oli Japanissa joko lapsikeisaria ennen täysi-ikäisyyttään tai keisarinnaa avustamaan nimetyn henkilön arvonimi. Kanpaku (jap. 関白) oli taas teoriassa tietynlainen keisarin pääneuvonantaja, mutta toimi käytännössä sekä aikuista keisaria avustavan sijaishallitsijan että ensimmäisen sihteerin tittelinä. Heian-kaudella sesshō ja kanpaku toimivat käytännössä Japanin hallitsijoina. Titteleiden välillä ei ollut juuri lainkaan käytännön eroa, ja useat henkilöt vain vaihtoivat titteliä keisarin saavuttaessa täysi-ikäisyyden, tai aikuisten keisarien kuollessa tai vetäytyessä valtaistuimelta. Arvominiä kutsuttiin kollektiivisesti nimellä sekkan (jap. 摂関); sukuja, joilla oli titteleihin yksinoikeus, nimitettiin termillä sekkan-ke. Heian-kauden jälkeen valta siirtyi shōguneille.
Eläkkeelle jäänyttä kanpakua kutsutaan nimellä taikō (jap. 太閤), joka alkoi viitata yleisesti Toyotomi Hideyoshiin.
Historia

Aikaisemmin vain keisarillisen perheen jäseniä voitiin nimittää sesshōiksi. Kojikin mukaan keisari Ōjinia avusti hänen äitinsä keisarinna Jingū, mutta asian historiallisuus on epäselvä. Ensimmäinen historiallinen sesshō oli prinssi Shōtoku, joka avusti keisarinna Suikoa.
Fujiwara-klaani piti pääosin hallussaan kanpakun ja sesshōn titteleitä. Tarkemmin sanottuna arvonimet kuuluivat Fujiwara Hokkelle (pohjoiselle Fujiwara-suvulle) ja sen jälkeläisille, joihin lukeutui Fujiwara no Yoshifusa.
Vuonna 844 Fujiwara no Yoshifusasta tuli sesshō. Hän oli ensimmäinen sesshō, joka ei kuulunut keisarisukuun. Vuonna 876 Fujiwara no Mototsune, Yoshifusan adoptoitu poika ja veljenpoika, nimitettiin vasta luotuun kanpakun asemaan.
Fujiwara no Michinagan ja Fujiwara no Yorimichin jälkeläisillä oli yksinoikeus kahteen arvonimeen. 1100-luvulla Yorimichin jälkeläiset muodostivat viisi sukua, joita kutsuttiin termillä sekke: Konoe-suku, Kujō-suku, Ichijō-suku, Takatsukasa-suku ja Nijō-suku. Sekä Konoe- että Kujō-suvut saivat alkunsa Fujiwara no Tadamichistä, Yorimichin jälkeläisestä. Muut kolme sukua saivat alkunsa näistä kahdesta suvusta. Meiji-restauraatioon saakka vuonna 1868 viidellä perheellä oli yksinoikeus arvonimiin, lukuun ottamatta Toyotomi Hideyoshia ja hänen veljenpoikaansa Toyotomi Hidetsugua.
Käytännössä kanpakun virka ja titteli poistuivat käytöstä, kun ensimmäinen Japanin pääministeri nimitettiin virkaansa Meiji-restauraation aikana. Keisari Meiji lakkautti viran vuonna 1872. Nykyään Kōshitsu tenpan -lain mukaan sesshōn virka on rajoitettu keisarilliselle perheelle. Kruununprinssi Hirohito oli sesshō mielisairaudesta kärsivälle keisari Yoshihitolle vuosina 1921–1926, ennen nousuaan valtaistuimelle.
Sibelius-kvartetti

Sibelius-kvartetti vuonna 1945: Erik Cronvall, Hugo Huttunen, Erik Karma, Artto Granroth.
Sibelius-kvartetti on suomalainen jousikvartetti, joka vuoteen 1933 toimi nimellä Radion jousikvartetti. Vuonna 1927 perustetusta Radio-orkesterista muodostettiin toiminnan monipuolistamiseksi ja loma-aikoja varten kokoonpanoja, joista tunnetuin on ollut vuonna 1931 koottu jousikvartetti. Vuonna 1933 Sibelius ehdotti sille omaa nimeään. Kvartetin toiminta päättyi vuonna 1974.
Vuodesta 1980 on toiminut Jean Sibelius -kvartetti.
Soittajia eri aikoina

Muun muassa seuraavat muusikot ovat kuuluneet kvartetin kokoonpanoon:
Erik Cronvall, 1. viulu
Pekka Kari, 2. viulu
Hugo Huttunen, 2. viulu
Tuomas Haapanen, 2. viulu
Aarno Salmela, alttoviulu
Erik Karma, alttoviulu
Artto Granroth, sello
Tauno Korhonen, sello
San Raffaele Cimena

| San Raffaele Cimena |
| --- | --- |

 San Raffaele Cimena
 Koordinaatit: 45°09′N, 7°51′E 
Valtio:  Italia
Alue:  Piemonte
Metropolikaupunki:  Torino
Korkeus:  195 m
Väkiluku:  3 132 
Aikavyöhyke:  UTC+1
 – Kesäaika:  UTC+2
 
 https://www.comune.sanraffaelecimena.to.it 
Infobox OKVirheellinen NIMI-arvo: 
San Raffaele Cimena (piemonteksi San Rafè e Cimënna ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3 132 asukasta.
Semihot Ruudolf Megamixtape

| Semihot Ruudolf Megamixtape Ruudolf |
| --- | --- | --- |

Mixtapen tiedot
 Julkaistu: 1. helmikuuta 2006
 Formaatti: CD
 Tuottaja(t): Otniel, Boombassbodypumpboys, Tyylit Takasin, Aksim, DJ Anonymous, DJ Arsi, Rolf Santana
 Tyylilaji: rap, pop, R&B, soul
 Kesto: 49.08
 Levy-yhtiö: Monsp Records
Ruudolfin muut julkaisut
| Doupeimmat Jumala seivaa 2004 | Semihot Ruudolf Megamixtape 2006 | Mr. Universum EP 2007 |
Semihot Ruudolf Megamixtape on rap-artisti Ruudolfin vuonna 2006. julkaistu mixtape. Mixtapen julkaisi Monsp Records. Albumin kansi jäljittelee Dr. Dren The Chronic -albumin kantta.
Kappaleet

Hyvää huomenta – 4.10
Hotruudolf – 3.37
Kaipaan vaimooni – 4.39 (mukana Karri Koira)
Thunderking pt. 2 – 4.56
Räppää tähän – 5.21 (mukana Aksim)
Vaimoongelmii RMX – 4.55
Upee kuten superbowl – 5.26
Pulttiboys – 4.10 (mukana Jodarok)
Touchdown – 3.38
Thunderking pt. 3 – 3.44
Hert-ik. RMX – 4.38
Biitit

Otniel: 1
Boombassbodypumpboys: 2
Tyylit Takasin: 3
Rolf Santana: 4, 10, 11
Aksim: 5, 8
DJ Anonymous: 6
DJ Arsi: 7
Rolf Santana & Aksim: 9
Samplet

Kappale "Hyvää huomenta" sisältää samplen Kool & the Gangin kappaleesta "Stop, Look and Listen".
Kappale "Kaipaan vaimooni" sisältää samplen Lunizin kappaleesta "I Got 5 On It", joka vuorostaan samplaa Club Noveaun kappaleesta "Why You Treat Me So Bad" sekä Kool & the Gangin kappaleesta "Jungle Boogie".
Kappale "Vaimoongelmii" sisältää samplen Dennis Edwardsin kappaleesta "Don’t Look Any Further".
Kappale "Touchdown" sisältää samplen Diana Rossin ja Marvin Gayen kappaleesta "My Mistake".
Kappale "Pulttiboys" sisältää samplen Evelyn ”Champagne” Kingin kappaleesta "I Think My Heart Is Telling".
Sieidi (täsmennyssivu)

Sieidi tarkoittaa seuraavia:
sieidi eli seita, saamelainen pyhä paikka
Sieidi, vuori Tromssan kunnassa, Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sieidi”, voi hakea sivunnimihaulla, laajalla sivunnimihaulla tai tekstihaulla.
Serbien maastamuutot

Maalauksessa kuvataan serbien maastamuuttoa vuonna 1690.
Serbien suuret maastamuutot liittyivät aikakauteen, jolloin kymmenet tuhannet serbit muuttivat pois Kosovosta turkkilaisten kostotoimia pakoon. Serbejä muutti Kosovosta erityisen paljon vuonna 1690 suuren Turkin sodan aikana ja vuosina 1737–1739, kun Venäjän-Turkin sota oli käynnissä.
Turkkilaisten eteneminen oli onnistuttu pysäyttämään Euroopassa ja itävaltalaiset saivat valloitettua Osmanien valtakunnalta alueita Balkanilta. Pyhä liiga, Itävalta, Puola ja Venetsia yllyttivät serbialaisia nousemaan kapinaan turkkilaisia valloittajia vastaan. Itävaltalaiset saivat häädettyä turkkilaiset Kosovosta hetkellisesti, mutta itävaltalaiset kärsivät tappion Kosovon Kaçanikissa. Turkkilaisten kostotoimien pelossa kymmenet tuhannet serbit pakenivat pohjoiseen habsburgien hallitsemille alueille Serbian patriarkan Arsenije III Čarnojevićin johdolla.
Serbit yrittivät nousta kapinaan turkkilaisia vastaan uudelleen Venäjän-Turkin sodan aikana luottaen Itävallan apuun. Suunnitelma kuitenkin epäonnistui ja jälleen useat serbit lähtivät pakoon turkkilaisten kostotoimia. Turkkilaisten kostotoimet olivat ankaria. Kirkkoja ja luostareita poltettiin ja muutettiin moskeijoiksi tai hevostalleiksi. Useat serbit joutuivat orjiksi ja useita pakkokäännytettiin islamiin. Alueelle muutti tuohon aikaan myös paljon albaaneja.
Näkemyksiä suurista maastamuutoista

Serbien suuria maastamuuttoja on pidetty suurelta osin legendana. Brittihistorioitsija Noel Malcolm pitää vuosien 1690 ja 1737–1739 suuria maastamuuttoja serbien kansallisena myyttinä. Serbit pitävät suuria maastamuuttoja yhtenä tärkeimmistä historiallisista tapahtumista Kosovo Poljen taistelun ohella.
Aiheesta muualla

Kuvia tai muita tiedostoja aiheesta Serbien maastamuutot Wikimedia Commonsissa
Sieidi

Sieidi
Sieidin eteläisempi huippu (1 042 m) nähtynä lounaan suunnasta toukokuussa 2009.
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 046 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Sieidi on Skandeihin kuuluva vuori Tromssan kunnassa, Pohjois-Norjassa. Sillä on kaksi päähuippua, joista pohjoisempi on hieman korkeampi, 1 046 metriä merenpinnan tasosta. Sen eteläisempi huippu on merenpinnan tasosta mitattuna 1 042 metriä korkea.
Nimi ”Siedi” viittaa saamelaiseen pyhään paikkaan, Seitaan.
Shai Gilgeous-Alexander

| Shai Gilgeous-Alexander |
| --- | --- |

Henkilötiedot
Koko nimi:  Shai Gilgeous-Alexander
Syntynyt: 12. heinäkuuta 1998 (ikä 26) Toronto, Kanada
Kansalaisuus:   Kanada
Ammatti:  Koripalloilija
Koripalloilija
Pelipaikka:  Pelintekijä / Heittävä takamies
Pituus:  198 cm
Paino:  88 kg
Nyk. joukkue:  Oklahoma City Thunder
Sarja:  NBA
NBA-varaus:  11. varaus 2018 (Charlotte Hornets)
Pelaajaura
Seurajoukkueet
2018–2019 2019–:  Los Angeles Clippers Oklahoma City Thunder
Aiheesta muualla
FIBA
| Mitalit> Maa:   Kanada.Miesten koripallo.MM-kilpailut  | Mitalit> Maa:   Kanada.Miesten koripallo.MM-kilpailut  | Mitalit> Maa:   Kanada.Miesten koripallo.MM-kilpailut  | Maa:   Kanada> Miesten koripallo. |
| --- | --- | --- | --- |
|  Pronssia | Filippiinit-Japani-Indonesia 2023 |  |  |
Shai Gilgeous-Alexander (s. 12. heinäkuuta 1998 Toronto) on kanadalainen koripalloilija, joka pelaa NBA-seura Oklahoma City Thunderissa. Gilgeous-Alexander pelasi vuoden yliopistokoripalloa Kentucky Wildcatsissa  ja vuonna 2018 Charlotte Hornets varasi hänet 11:nneksi NBA:n  draftissa ennen kuin hänet kaupattiin samana iltana Los Angeles Clippersiin.
Tulokasvuonnaan Gilgeous-Alexander nimettiin NBA:n tulokasjoukkueeseen ennen kuin hänet kaupattiin Thunderiin heinäkuussa 2019. Ensimmäisenä vuotenaan Oklahoma Cityssä hän oli joukkueen johtava pelaaja ja auttoi heitä pääsemään pudotuspeleihin. Kahden seuraavan kauden loukkaantumisten jälkeen Gilgeous-Alexander äänestettiin NBA:n tähdistöotteluun 2023, jolloin hän sijoittui NBA:n pistetilastossa neljänneksi tekemällä 31,4 pistettä ottelua kohden.
Maajoukkueura

Kanadan koripallomaajoukkueessa Gilgeous-Alexander voitti pronssia vuoden 2023 koripallon MM-kisoissa ja nimettiin tähdistöjoukkueeseen kisojen jälkeen.
Aiheesta muualla

Kuvia tai muita tiedostoja aiheesta Shai Gilgeous-Alexander Wikimedia Commonsissa
Satelliitti (täsmennyssivu)

Satelliitti voi tarkoittaa seuraavia asioita:
keinotekoinen satelliitti eli ihmisen Maan kiertoradalle lähettämä kappale
Tietoliikennesatelliitti eli erityisesti tietoliikennettä varten rakennettu satelliitti
Kaukokartoitussatelliitti, esimerkiksi sääsatelliitti tai vakoilusatelliitti
luonnollinen satelliitti eli jokin luontaisesti kiertoradalla oleva kappale (esimerkiksi planeetta, kuu, asteroidi tai komeetta)
satelliitti, satelliittivaltio, virallisesti itsenäinen, mutta käytännössä jostakin toisesta valtiosta poliittisesti riippuvainen valtio
Satelliitti, Yö-yhtyeen studioalbumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Satelliitti”, voi hakea sivunnimihaulla, laajalla sivunnimihaulla tai tekstihaulla.
Shai

| Shai |
| --- | --- |

Tiedot
Toiminnassa:  1992–
Tyylilaji:  R&B, soul
Kotipaikka:  Washington, Yhdysvallat
Laulukieli:  englanti
Jäsenet:  Darnell van Rensalier Garfield A. Bright Dwayne Jones George Spencer III
Entiset jäsenet:  Carl Martin Marc Gay Erik Willis Jeff Talley
Levy-yhtiö:  Gasoline Alley / MCA (1991–1996) Big Play (1998–1999) Shai Music (2003–2004) 9 World Wide (2007–2008) Fight 4 Mu (ALIVE) (2008–)
Infobox OKNimi-testi OK: 
Shai on yhdysvaltalainen rhythm and bluesia ja soulia tuottava kvartetti. Yhtyeen suurin hittikappale on ”If I Ever Fall in Love”, joka sijoittui Billboard Hot 100 -musiikkilistan sijalle 2.
Diskografia > Albumit ja EP-levyt

...If I Ever Fall in Love (1992)
Right Back at Cha (1993)
Blackface (1995)
Destiny (1999)
Back From The Mystery System: The Love Cycle (2004)
Love Cycle: Back from the Mystery System (vuoden 2004 albumin uudelleenjulkaisu) (2007)
Worldwide (2008)
Diskografia > Kokoelma-albumit

20th Century Masters: The Millennium Collection: The Best of Shai (2001)
If I Ever Fall in Love – The Best of (2011)
If I Ever Fall In Love – Greatest Hits (2011)
Filmografia

Video Personification, Vol. 1 (1993)
Sibelius-Akatemian ylioppilaskunta

Sibelius-Akatemian ylioppilaskunta (SAY) oli vuonna 1896 perustettu ja vuonna 2012 toimintansa lopettanut ylioppilaskunta. SAY:n jäseniä olivat kaikki Sibelius-Akatemiassa perustutkintoa suorittavat, läsnä olevat opiskelijat. Sibelius-Akatemian yhdistetyessä Taideyliopistoon, sen toimintaa jatkaa Taideyliopiston ylioppilaskunta.